เหมือนแม่
โดย...ทีมข่าวการเงินโพสต์ทูเดย์
14 เม.ย. 2559

โดย...ทีมข่าวการเงินโพสต์ทูเดย์
ฉลองวันครอบครัวไทย 14 เม.ย. ถ้าไม่เขียนถึงครอบครัวก็เชยระเบิด นายแบงก์ทั้งหลายต่างก็รักลูกและมีลูกน่ารักทุกคน แต่บางคนนอกจากจะรักลูกก็ยังมีมุขมาแกล้งลูกอยู่เป็นประจำ
ถ้าจะพูดถึงครอบครัวที่ไม่เหมือนใคร ต้องยกให้ อมรเทพ จาวะลา ผู้อำนวยการอาวุโส สำนักวิจัยธนาคารซีไอเอ็มบี ไทย ที่มีภรรยาสุดที่เลิฟเป็นคนไทยเชื้อสายจีน แต่ตัวเองมีเชื้อสายอินเดีย ซึ่งอมรเทพก็แปลกใจว่า ลูกชายแรกเกิดดูคมเข้มหล่อเหมือนแขกขาว แต่พอโตขึ้น โตขึ้น ยอดคุณพ่อบอกว่าลูกดูตี๋ขึ้นทุกวันๆ 
แต่ไม่ว่างานจะยุ่งแค่ไหน ยอดคุณพ่อก็มีเวลาสำหรับลูกเสมอ พาไปเที่ยวอยู่ด้วยกัน แต่ก็ชอบอำลูกว่า เวลาเดินจูงลูกไปไหน คนชอบแซวว่าไปขโมยลูกใครมาหรือเปล่า ไม่รู้แอบน้อยใจหรือเปล่าที่ลูกชายไม่มาทางพ่อเลย 
เรื่องนี้มีวิธีแก้ง่ายๆ เวลาไปไหนก็ให้ไปด้วยกัน สามคนพ่อแม่ลูกเลย ใครเห็นจะเข้าใจเพราะเจ้าตี๋น้อยเหมือนคุณแม่แบบสำเนาถูกต้อง